Source: https://www.huoltokukko.fi/toimitus-ja-palautusehdot/
Timestamp: 2020-06-02 21:03:06+00:00
Document Index: 6065026

Matched Legal Cases: ['kko\n', 'kko ', 'kko ', 'kko ', 'kko ', 'kko ', 'kko ']

Toimitus- ja Palautusehdot • Huoltokukko
Voimassa 12.05.2020 alkaen
Huoltokukko Oy (y-tunnus 0208205-4) myy tuotteita täysi-ikäisille yksityishenkilöille Suomeen ja EU-alueelle. Tuotteiden hinnat sisältävät arvonlisäveron tai ovat joidenkin tuotteiden kohdalla arvonlisäverottomia käytetyn tavaran kauppaan sovellettavan voittomarginaalijärjestelmän mukaisesti. Pidätämme oikeuden hintojen ja toimituskulujen muutoksiin.
Verkkokaupan maksujenvälityksen toteuttaa Paytrail Oyj (y-tunnus 2122839-7 ) yhteistyössä pankkien ja luottolaitosten kanssa. Palvelun käyttö ei vaadi rekisteröitymistä tai lisämaksujen suorittamista. Paytrail Oyj:llä on Finanssivalvonnan myöntämä maksulaitoksen toimilupa. Kaikki tiedonsiirto ja rahaliikenne on SSL-suojattu, eli kukaan ulkopuolinen ei voi nähdä tietojasi. Maksunsaajana näkyy Paytrail Oyj.
Pidätämme oikeuden toimitusaikojen muutoksiin varastotilanteen muuttuessa. Yleensä toimitusaika on 1-3 arkipäivää, ellei toisin ole mainittu.
Tuotteiden tiedot, ominaisuudet, saatavuus ja hinta ilmoitetaan tuotteen valinnan yhteydessä. Toimitustavat ja toimituskulut ilmoitetaan tuotteiden ostamisen yhteydessä. Palveluntarjoaja pidättää oikeuden tehdä toimitustapamuutoksia.
Asiakkaalla on oikeus peruuttaa tilaus viimeistään 14 päivän kuluttua tilauksen vastaanottamisesta. Tuotteen palautuksesta tulee aina sopia sähköpostitse.
Palautettavan tuotteen tulee olla samassa kunnossa kuin se oli vastaanotettaessa. Palautuksen tulee sisältää kaikki alkuperäispakettiin kuuluneet osat ja dokumentit. Tuote on pakattava niin, että tuote ei vahingoitu kuljetuksessa.
Asiakas vastaa palautettavan tuotteen palautuskustannuksista.
Tuotteelle ei myönnetä palautusoikeutta, jos se on erityisesti asiakkaan toivomuksesta valmistettu, tilattu tai muokattu hyödyke.
Mikäli palautettua tuotetta on vastoin Asiakkaalle kuuluvaa huolenpitovelvollisuutta käytetty, voidaan Asiakkaalta periä tuotteen arvonalennus aina tuotteen täyteen hintaan asti.
Kuljetusvauriot sekä vialliset tuotteet
Mikäli tuote on kadonnut tai vaurioitunut kuljetuksen aikana, tai asiakkaalle on toimitettu väärä tuote, tulee asiakkaan viipymättä ilmoittaa siitä sähköpostitse osoitteeseen huoltokukko@huoltokukko.fi tai puhelimitse numeroon 045 312 5787.
Ilmoitus kuljetuksessa vaurioituneesta tuotteesta on tehtävä 14 vuorokauden kuluessa tuotteen vastaanottamisesta, ja siitä tulee välittömästi reklamoida myös kuljetuksen suorittaneelle taholle.
Pääsääntöinen takuuaika on 12 kuukautta. Takuuaika ei ole riippuvainen tuotteen varsinaisesta käyttöönottopäivästä, vaan se lasketaan kalenteripäivissä ostohetkestä alkaen.
Mahdolliset takuupalautukset tulee toimittaa postin tai matkahuollon asiakaspalautuksena asiallisesti ja hyvin pakattuna.
Lähetyksessä tulee olla mukana ostokuitti ja vikaselostus.
Aiheettoman huoltokäynnin kustannukset peritään kokonaisuudessaan ostajalta, jos tuote on toimitettu selvästi aiheetta takuuhuoltoon.
Huoltokukko ei ole vastuussa ostajan toimista aiheutuneista vahingoista.
Oikeus tuotteessa olevan vian luonteen ja laadun tarkastamiseen säilyy Huoltokukko Oy:llä myös kaupan perumisen yhteydessä. Aiheettoman huollon kuluina peritään mahdolliset tarkastusmaksut, huoltotyön kustannukset sekä käsittelykulut ja logistiset kustannukset.
2. Tuotteen vaihto vastaavaan tuotteeseen
Huoltokukko Oy:n vastuu rajoittuu ainoastaan sellaisiin virheisiin, jotka syntyvät normaalissa käytössä, kun tuotetta käytetään normaaleiksi katsottavissa käyttöolosuhteissa oikein.
Tuotteesta irrotetun osan tai komponentin takuu lakkaa irroitushetkellä.
Takuunalaisten tuotteiden avaaminen tai muuttaminen muualla, kuin valmistajan tai maahantuojan huollossa aiheuttaa takuun välittömän raukeamisen, ellei kirjallisesti ole muuta sovittu Huoltokukko Oy:n kanssa.
Takuu ei myöskään koske ohjelmistoja, eikä Huoltokukko ole vastuussa tuotteeseen asennetuista ohjelmistoista tai asiakkaan tietojen katoamisesta.
Takuu ei myöskään kata lisätuotteiden tai muiden ohjelmien tai niiden päivitysten asentamisesta aiheutuvia käyttöjärjestelmän ongelmia eli ohjelmistovikoja.